sukhrobnurali/uzbek-legal-corpus huggingface dataset:
Harbiy xizmatchilarni oliy harbiy taʼlim muassasalari va Serjantlarni tayyorlash maktablarida oʻqitishga sarflangan budjet mablagʻlarini davlatga undirish tartibi toʻgʻrisidagi nizomga oʻzgartirish kiritish haqida
(resolution, 2022-10-12)

Oʻzbekiston Respublikasi Prezidentining 2012-yil 16-oktabrdagi PF–4475-son “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasini tashkil etish toʻgʻrisida”gi Farmoni va Oʻzbekiston Respublikasi Vazirlar Mahkamasining 2012-yil 19-dekabrdagi 355-son “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi hamda Aloqa, axborotlashtirish va telekommunikatsiya texnologiyalari sohasida nazorat boʻyicha davlat inspeksiyasi toʻgʻrisidagi nizomlarni tasdiqlash haqida”gi qaroriga (Oʻzbekiston Respublikasi qonun hujjatlari toʻplami, 2012-yil, 52-son, 589-modda) muvofiq Oʻzbekiston Respublikasi Mudofaa vazirligi, Ichki ishlar vazirligi, Favqulodda vaziyatlar vazirligi, Moliya vazirligi, Milliy xavfsizlik xizmati, Davlat bojxona qoʻmitasi va Aloqa, axborotlashtirish va telekommunikatsiya texnologiyalari davlat qoʻmitasi qaror qiladi: 1. Oʻzbekiston Respublikasi Mudofaa vazirligi, Ichki ishlar vazirligi, Favqulodda vaziyatlar vazirligi, Moliya vazirligi, Milliy xavfsizlik xizmati, Davlat bojxona qoʻmitasi va Oʻzbekiston aloqa va axborotlashtirish agentligining 2009-yil 16-oktabrdagi 10, 12, 281, 100, 90, 01-02/5-27, 325-son qarori (roʻyxat raqami 2024, 2009-yil 27-oktabr) (Oʻzbekiston Respublikasi qonun hujjatlari toʻplami, 2009-y., 44-son, 473-modda) bilan tasdiqlangan Harbiy xizmatchilarni oliy harbiy taʼlim muassasalari va Serjantlarni tayyorlash maktablarida oʻqitishga sarflangan budjet mablagʻlarini davlatga undirish tartibi toʻgʻrisidagi nizomning muqaddimasidagi “Davlat Bojxona qoʻmitasi, Oʻzbekiston Aloqa va axborotlashtirish agentligining” degan soʻzlar “Davlat bojxona qoʻmitasi va Aloqa, axborotlashtirish va telekommunikatsiya texnologiyalari davlat qoʻmitasining” degan soʻzlar bilan almashtirilsin. 2. Mazkur qaror rasmiy eʼlon qilingan kundan eʼtiboran kuchga kiradi.
Kichik tadbirkorlik (biznes) subyektlariga tegishli boʻlgan korxonalar va tashkilotlar klassifikatsiyasiga oʻzgartirish kiritish toʻgʻrisida
(resolution, 2017-01-01)

Oʻzbekiston Respublikasi Prezidentining “Ommaviy axborot vositalarini yanada rivojlantirish uchun qoʻshimcha soliq imtiyozlari va afzalliklar berish toʻgʻrisida” 2011-yil 30-dekabrdagi PQ-1672-son qarorini bajarish yuzasidan Vazirlar Mahkamasi qaror qiladi: 1. Vazirlar Mahkamasining 2003-yil 11-oktabrdagi 439-son qarori bilan tasdiqlangan Kichik tadbirkorlik (biznes) subyektlariga tegishli boʻlgan korxonalar va tashkilotlar klassifikatsiyasida 583-satrning “Kichik korxonalar” ustunidagi “11 — 25” raqamlari “11 — 100” raqamlari bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — Oʻzbekiston Respublikasi Vazirlar Mahkamasining Axborot tizimlari va telekommunikatsiyalar masalalari kompleksi rahbari zimmasiga yuklansin.
Xalqaro shartnomani tasdiqlash toʻgʻrisida
(resolution, 2013-06-12)

1. Oʻzbekiston Respublikasi Hukumati bilan Rossiya Federatsiyasi Hukumati oʻrtasida investitsiyalarni ragʻbatlantirish va oʻzaro muhofaza qilish toʻgʻrisida 2013-yil 15-aprel kuni Moskva shahrida imzolangan Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Oʻzbekiston Respublikasi Vazirlar Mahkamasining “Hukumatlararo bitimlarni tasdiqlash toʻgʻrisida” 1998-yil 8-yanvardagi 13-sonli qarorining 1-bandi ikkinchi xatboshisi oʻz kuchini yoʻqotgan deb hisoblansin. 5. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
“Oʻzbekiston Respublikasi Prezidentining 2008-yil 21-maydagi “Sugʻurta xizmatlari bozorini yanada isloh qilish va rivojlantirishga oid qoʻshimcha chora-tadbirlar toʻgʻrisida”gi PQ-872-son qarori bilan berilgan soliq imtiyozlarini qoʻllash tartibi toʻgʻrisidagi nizomni tasdiqlash haqida”gi qarorni oʻz kuchini yoʻqotgan deb topish toʻgʻrisida
(resolution, 2013-06-07)

Oʻzbekiston Respublikasi Soliq kodeksiga (Oʻzbekiston Respublikasi qonun hujjatlari toʻplami, 2007-y., 52 (I)-son), Oʻzbekiston Respublikasi “Davlat soliq xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-y., 9-son, 232-modda) 7-moddasi va Oʻzbekiston Respublikasi Prezidentining 2008-yil 21-maydagi “Sugʻurta xizmatlari bozorini yanada isloh qilish va rivojlantirishga oid qoʻshimcha chora-tadbirlar toʻgʻrisida”gi PQ–872-son qaroriga (Oʻzbekiston Respublikasi qonun hujjatlari toʻplami, 2008-y., 20-21-son, 172-modda) muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1. Oʻzbekiston Respublikasi Moliya vazirligi va Davlat soliq qoʻmitasining 2008-yil 30-iyundagi 69, 2008-30-son “Oʻzbekiston Respublikasi Prezidentining 2008-yil 21-maydagi “Sugʻurta xizmatlari bozorini yanada isloh qilish va rivojlantirishga oid qoʻshimcha chora-tadbirlar toʻgʻrisida”gi PQ–872-son qarori bilan berilgan soliq imtiyozlarini qoʻllash tartibi toʻgʻrisidagi nizomni tasdiqlash haqida”gi qarori (roʻyxat raqami 1838, 2008-yil 17-iyul) (Oʻzbekiston Respublikasi qonun hujjatlari toʻplami, 2008-y., 29-30-son, 290-modda) oʻz kuchini yoʻqotgan deb hisoblansin. 2. Mazkur qaror rasmiy eʼlon qilingan kundan eʼtiboran kuchga kiradi.
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasi Prezidentining “Buxoro muhandislik-texnologiya institutini tashkil etish toʻgʻrisida” 2013-yil 15-apreldagi PQ–1954-son qarori)
(resolution, 2024-05-07)

Oʻzbekiston Respublikasi Prezidentining “Buxoro muhandislik-texnologiya institutini tashkil etish toʻgʻrisida” 2013-yil 15-apreldagi PQ-1954-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish, shuningdek baʼzilarini oʻz kuchini yoʻqotgan deb hisoblash toʻgʻrisida (Oʻzbekiston Respublikasi Prezidentining “2012 — 2015-yillarda respublika oziq-ovqat sanoatini boshqarishni tashkil etishni yanada takomillashtirish va rivojlantirish chora-tadbirlari toʻgʻrisida” 2011-yil 31-oktabrdagi PQ-1633-son qarori)” 2011-yil 12-dekabrdagi 325-son qaroriga (Oʻzbekiston Respublikasi QT, 2011-y., 12-son, 96-modda) 1-ilovaning 14-bandi oʻz kuchini yoʻqotgan deb hisoblansin.
Oʻzbekiston Respublikasi Prezidentining ayrim qarorlariga oʻzgartishlar kiritish toʻgʻrisida
(resolution, 2013-06-05)

Oʻzbekiston Respublikasi Prezidentining “Buxoro muhandislik-texnologiya institutini tashkil qilish toʻgʻrisida” 2013-yil 15-apreldagi PP-1954-sonli qaroriga muvofiq: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartishlar kiritilsin. 2. Ushbu qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 1. Oʻzbekiston Respublikasi Prezidentining 2011-yil 20-maydagi PQ-1533-sonli qarori bilan tasdiqlangan oʻquv-laboratoriya binolari, sport inshootlari va talabalarning turar joylarini qurish, kapital taʼmirlash va jihozlash boʻyicha manzilli dasturlarga kiritiladigan oliy taʼlim muassasalari Roʻyxatining 5-bandi quyidagi tahrirda bayon etilsin: “5. Buxoro muhandislik-texnologiya instituti”. 2. Oʻzbekiston Respublikasi Prezidentining 2012-yil 28-maydagi PQ-1761-sonli qarori bilan tasdiqlangan Oʻrta maxsus, kasb-hunar taʼlimi tizimining rahbar va pedagogik kadrlarini qayta tayyorlash hamda malakasini oshirishga ixtisoslashgan oliy taʼlim muassasalari roʻyxatining: a) 17-bandida: “Oliy taʼlim muassasalari” ustunidagi “Buxoro yuqori texnologiyalar muhandislik-texnika instituti” soʻzlari “Buxoro muhandislik-texnologiya instituti” soʻzlari bilan almashtirilsin; “Ixtisoslik va taʼlim yoʻnalishlari” ustunidagi “oziq-ovqat sanoati” soʻzlari chiqarib tashlansin; b) 40-bandning “qayta tayyorlash va malaka oshirilishi moʻljallangan viloyatlar nomi” ustunidagi “Andijon, Namangan, Fargʻona, Jizzax, Sirdaryo, Toshkent viloyati va Toshkent shahri” soʻzlari “Qoraqalpogʻiston Respublikasi, viloyatlar va Toshkent shahri” soʻzlari bilan almashtirilsin. 3. Oʻzbekiston Respublikasi Prezidentining 2012-yil 21-noyabrdagi PQ-1855-sonli qarori bilan tasdiqlangan Oʻzbekiston Respublikasi Moliya vazirligi huzuridagi Oliy taʼlim muassasalarining moddiy-texnik bazasini rivojlantirish jamgʻarmasi mablagʻlari hisobidan 2013-yilda oliy taʼlim muassasalarini qurish, qayta qurish, kapital taʼmirlash va jihozlash manzilli Dasturining “Yangitdan boshlanadigan obyektlar” boʻlimining 4-bandidagi “Buxoro yuqori texnologiyalar muhandislik-texnika instituti” soʻzlari “Buxoro muhandislik-texnologiya instituti” soʻzlari bilan almashtirilsin.
Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2012-yil 29-dekabrdagi OʻRQ-345-son Qonuni)
(law, 2022-03-01)

Oʻzbekiston Respublikasining “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida” 2012-yil 29-dekabrdagi OʻRQ-345-son Qonuniga muvofiq Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 4. Vazirlar Mahkamasining “Litsenziyalashni bekor qilish hamda isteʼmol tovarlari olib kelish va Oʻzbekiston Respublikasining ichki bozorida sotishni takomillashtirish chora-tadbirlari toʻgʻrisida” 2002-yil 20-avgustdagi 295-son qarorining 9-bandi quyidagi tahrirda bayon qilinsin (Oʻzbekiston Respublikasi QT, 2002-y., 8-son, 47-modda): “9. Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi barcha xoʻjalik yurituvchi subyektlar tomonidan raqobat toʻgʻrisidagi qonun hujjatlariga qatʼiy rioya qilinishi, isteʼmol tovarlari bozorida raqobat munosabatlarining samarali ishlashi, narxlarning sunʼiy ravishda oshirilishiga, nohalol raqobatga, eng avvalo, tovarlarning tayyorlanish joyi, isteʼmol xususiyatlari va sifati yuzasidan isteʼmolchilarning chalgʻitilishiga yoʻl qoʻyilmasligi yuzasidan nazoratni taʼminlasin”. 6. Vazirlar Mahkamasining 2006-yil 20-fevraldagi 27-son qarori (Oʻzbekiston Respublikasi QT, 2006-y., 2-son, 11-modda) bilan tasdiqlangan Davlat axborot resurslari hamda ularni shakllantirish, ulardan foydalanish va ularni qoʻllab-quvvatlash uchun masʼul boʻlgan davlat organlari roʻyxatining 50-5-pozitsiyasi chiqarib tashlansin.
Maktabgacha tarbiya va boshlangʻich taʼlim muassasasi toʻgʻrisidagi namunaviy nizomni oʻz kuchini yoʻqotgan deb topish haqida
(order, 2013-05-27)

Oʻzbekiston Respublikasi Vazirlar Mahkamasining 2007-yil 25-oktabrdagi 225-son “Maktabgacha taʼlim sohasidagi normativ-huquqiy hujjatlarni tasdiqlash toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2007-y., 43-son, 431-modda) muvofiq buyuraman: 1. Oʻzbekiston Respublikasi Xalq taʼlimi vazirligining 1997-yil 23-yanvardagi 26-son buyrugʻi bilan tasdiqlangan Maktabgacha tarbiya va boshlangʻich taʼlim muassasasi toʻgʻrisidagi namunaviy nizom (roʻyxat raqami 306, 1997-yil 17-fevral) oʻz kuchini yoʻqotgan deb topilsin. 2. Mazkur buyruq Oʻzbekiston Respublikasi Moliya vazirligi va Sogʻliqni saqlash vazirligi bilan kelishilgan. 3. Mazkur buyruq 2013-yil 2-sentabrdan boshlab kuchga kiradi.
Davlat mulki obyektlaridan samarali foydalanish hamda adliya organlarining moddiy-texnika bazasini yanada mustahkamlash toʻgʻrisida
(resolution, 2013-05-22)

Davlat mulki obyektlaridan samarali foydalanish hamda adliya organlarining moddiy-texnika bazasini yanada mustahkamlash maqsadida Vazirlar Mahkamasi qaror qiladi: 1. Oʻzbekiston Respublikasi Moliya vazirligi, Adliya vazirligi, Xususiylashtirish, monopoliyadan chiqarish va raqobatni rivojlantirish davlat qoʻmitasi hamda Buxoro viloyati hokimligining Buxoro viloyati Shofirkon tumani moliya boʻlimi balansidagi davlat mulki boʻlgan Buxoro viloyati, Shofirkon tumani, Shofirkon shoh koʻchasi, 108-uy manzilida joylashgan binoni Shofirkon tumani FHDY boʻlimi va 2-son notarial idorasini joylashtirish uchun Buxoro viloyati adliya boshqarmasi balansiga tasarruf etish huquqisiz bepul berish toʻgʻrisidagi taklifiga rozilik berilsin. 2. Buxoro viloyati hokimligi, Oʻzbekiston Respublikasi Moliya vazirligi mazkur qarorning 1-bandida koʻrsatilgan binoni belgilangan tartibda topshirilishini, Adliya vazirligi qabul qilib olinishini hamda undan maqsadli va samarali foydalanilishini taʼminlasin. 3. Mazkur qarorning 1-bandida koʻrsatilgan binoni saqlash bilan bogʻliq barcha xarajatlar Buxoro viloyati adliya boshqarmasi mablagʻlari hisobidan amalga oshirilishi belgilansin. 4. Vazirlar Mahkamasining 2012-yil 31 maydagi 154-son qarori 2-ilovasining 121-qatori oʻz kuchini yoʻqotgan deb hisoblansin. 5. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari B.I. Zakirov zimmasiga yuklansin.
Oʻzbekiston Respublikasi banklarida buxgalteriya hisobini yuritish va buxgalteriya ishlarini tashkil qilish tartibi toʻgʻrisidagi yoʻriqnomaga oʻzgartirishlar va qoʻshimcha kiritish haqida
(resolution, 2013-05-22)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi (Oʻzbekiston Respublikasi Oliy Majlisining Axborotnomasi, 1995-y., 12-son, 247-modda), “Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi (Oʻzbekiston Respublikasi qonun hujjatlari toʻplami, 2013-y., 1-son, 1-modda) qonunlariga muvofiq Oʻzbekiston Respublikasi Markaziy banki Boshqaruvi qaror qiladi: 1. Oʻzbekiston Respublikasi Markaziy banki Boshqaruvining 2008-yil 3-maydagi 11/5-sonli qarori (roʻyxat raqami 1834, 2008-yil 11-iyul) (Oʻzbekiston Respublikasi qonun hujjatlari toʻplami, 2008-y., 28-son, 276-modda) bilan tasdiqlangan Oʻzbekiston Respublikasi banklarida buxgalteriya hisobini yuritish va buxgalteriya ishlarini tashkil qilish tartibi toʻgʻrisidagi yoʻriqnomaga ilovaga muvofiq oʻzgartirishlar va qoʻshimcha kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 5-bandning sakkizinchi xatboshisi quyidagi tahrirda bayon etilsin: “bosh kitob — hisobvaraqlar rejasidagi ikkinchi tartibli hisobvaraqlar roʻyxati;”. 2. 31-bandning “a” kichik bandi quyidagi soʻzlar bilan toʻldirilsin: “(mikrofirmalar uchun buxgalteriya hisobi va moliyaviy boshqarish vazifalarini amalga oshiruvchi shaxsning imzo namunasini taqdim etish talab etilmaydi)”. 3. 46-band quyidagi tahrirda bayon qilinsin: “46. Muddatida toʻlanmagan pul hisob-kitob hujjatlarini (2-kartotekaga kirim qilingan toʻlov talabnomalari, toʻlov topshiriqnomalari va inkasso topshiriqnomalari) qisman toʻlash uchun dasturiy ravishda tuzilgan memorial orderlarning “Toʻlov maqsadi” grafasida hisob-kitob hujjatining raqami, sanasi va dastlabki summasi koʻrsatilishi shart.”. 4. 156-banddan “ularni” degan soʻz chiqarib tashlansin. 5. Yoʻriqnomaning 1-ilovasi 7-bandidan “, kredit uyushmalari” degan soʻzlar chiqarib tashlansin.
Pochta toʻlovining davlat belgilari davlat kolleksiyasi toʻgʻrisidagi nizomga oʻzgartirishlar kiritish haqida
(resolution, 2013-05-20)

Oʻzbekiston Respublikasi Prezidentining 2012-yil 16-oktabrdagi PF-4475-son “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasini tashkil etish toʻgʻrisida”gi Farmoni va Oʻzbekiston Respublikasi Vazirlar Mahkamasining 2012-yil 19-dekabrdagi 355-son “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi hamda Aloqa, axborotlashtirish va telekommunikatsiya texnologiyalari sohasida nazorat boʻyicha davlat inspeksiyasi toʻgʻrisidagi nizomlarni tasdiqlash haqida”gi qarori (Oʻzbekiston Respublikasi qonun hujjatlari toʻplami, 2012-yil, 52-son, 589-modda)ga muvofiq Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi hamda Oʻzbekiston Respublikasi Madaniyat va sport ishlari vazirligi qaror qiladilar: 1. Oʻzbekiston aloqa va axborotlashtirish agentligi hamda Oʻzbekiston Respublikasi Madaniyat va sport ishlari vazirligining 2010-yil 13-yanvardagi 10-8/125, 1-QQ-son qarori (roʻyxat raqami 2077, 2010-yil 4-fevral) (Oʻzbekiston Respublikasi qonun hujjatlari toʻplami, 2010-yil, 5-son, 49-modda) bilan tasdiqlangan Pochta toʻlovining davlat belgilari davlat kolleksiyasi toʻgʻrisidagi nizomga ilovaga muvofiq oʻzgartirishlar kiritilsin. 2. Ushbu qaror rasmiy eʼlon qilingan kundan eʼtiboran kuchga kiradi. 1. 2 va 10-bandlardagi “Oʻzbekiston aloqa va axborotlashtirish agentligi” degan soʻzlar “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi” degan soʻzlar bilan almashtirilsin. 2. 3, 11, 14 va 16-bandlardagi “Oʻzbekiston aloqa va axborotlashtirish agentligining” degan soʻzlar “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasining” degan soʻzlar bilan almashtirilsin. 3. Ushbu oʻzgartirishlar Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi hamda “Oʻzbekiston pochtasi” ochiq aksiyadorlik jamiyati bilan kelishilgan.
Oʻzbekiston Respublikasi Prezidentining baʼzi qarorlariga oʻzgartish va qoʻshimchalar kiritish toʻgʻrisida
(resolution, 2019-07-05)

Oʻzbekiston Respublikasi Prezidentining “Chet tillarni oʻrganish tizimini yanada takomillashtirish chora-tadbirlari toʻgʻrisida” 2012-yil 10-dekabrdagi PQ–1875-sonli qaroriga muvofiq hamda umumiy oʻrta va oʻrta maxsus, kasb-hunar taʼlimi muassasalari uchun darsliklar va oʻquv-metodik komplekslarni chop etish hamda yetkazib berishni moliyalashtirish mexanizmini takomillashtirish maqsadida: 1. Oʻzbekiston Respublikasi Prezidentining baʼzi qarorlariga ilovaga muvofiq oʻzgartish va qoʻshimchalar kiritilsin. 2. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov va Oʻzbekiston Respublikasi Bosh vazirining oʻrinbosari A.I. Ikramov zimmasiga yuklansin. 1. Oʻzbekiston Respublikasi Prezidentining “Umumtaʼlim maktablari oʻquvchilarini darsliklar bilan taʼminlash tizimini takomillashtirish borasidagi qoʻshimcha chora-tadbirlar toʻgʻrisida” 2006-yil 31-maydagi PQ-362-sonli qarorida: a) 2-bandning ikkinchi xatboshidagi “(R.S.Qosimov)” soʻzlari “(A.I.Ikromov)” soʻzlari bilan almashtirilsin; b) 8-bandi quyidagi tahrirda bayon etilsin: “8. Oʻzbekiston Respublikasi Xususiylashtirish, monopoliyadan chiqarish va raqobatni rivojlantirish davlat qoʻmitasi umumtaʼlim maktablari uchun darsliklar hamda oʻquv-metodik qoʻllanmalarni nashr qilish va qayta nashr qilish boʻyicha tanlov (tender) savdolarini oʻtkazishda raqobat toʻgʻrisidagi qonun talablariga rioya etilishi ustidan nazoratni kuchaytirsin”; v) quyidagi mazmundagi 81 bandi bilan toʻldirilsin: “81. Oʻzbekiston Respublikasi Moliya vazirligi: Oʻzbekiston Respublikasi Hukumati qarorlari bilan tartibga solish nazarda tutilgan taʼlim muassasalari uchun darsliklar va oʻquv-metodik qoʻllanmalarni yetkazib berish boʻyicha xizmatlar haqi, shuningdek ayrim oʻquv adabiyotlarini deklaratsiya qilishda ularning narxi sunʼiy ravishda oshirilishiga yoʻl qoʻymaslik ustidan qattiq nazorat oʻrnatsin; belgilangan tartibda oʻquv adabiyotlarini yangilashda ularning narxlari dinamikasi monitoringini yuritsin va monitoring natijalari boʻyicha yangi oʻquv dasturlari, uzluksiz taʼlim tizimi uchun darsliklarni qayta koʻrib chiqish va yaratish boʻyicha Hukumat komissiyasiga maʼlumot kiritsin”; g) 9-bandi quyidagi tahrirda bayon etilsin: “9. Mazkur qarorning ijrosini nazorat qilish Oʻzbekiston Respublikasi Bosh vazirining birinchi oʻrinbosari R.S.Azimov va Oʻzbekiston Respublikasi Bosh vazirining oʻrinbosari A.I.Ikromov zimmasiga yuklansin”.
Pochta aloqasi xizmatlarini koʻrsatish qoidalariga oʻzgartishlar kiritish haqida
(resolution, 2013-05-17)

Oʻzbekiston Respublikasi Prezidentining 2012-yil 16-oktabrdagi PF-4475-son “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasini tashkil etish toʻgʻrisida”gi Farmoni, Oʻzbekiston Respublikasi Vazirlar Mahkamasining 2012-yil 19-dekabrdagi 355-son “Oʻzbekiston Respublikasi aloqa, axborotlashtirish va telekommunikatsiya texnologiyalari davlat qoʻmitasi hamda Aloqa, axborotlashtirish va telekommunikatsiya texnologiyalari sohasida nazorat boʻyicha davlat inspeksiyasi toʻgʻrisidagi nizomlarni tasdiqlash haqida”gi qarori (Oʻzbekiston Respublikasi qonun hujjatlari toʻplami, 2012-yil, 52-son, 589-modda)ga muvofiq Oʻzbekiston Respublikasi aloqa, axborotlashtirish va telekommunikatsiya texnologiyalari davlat qoʻmitasi qaror qiladi: 1. Oʻzbekiston aloqa va axborotlashtirish agentligi bosh direktorining 2011-yil 22-fevraldagi 1-yu-son buyrugʻi (roʻyxat raqami 2219, 2011-yil 18-aprel) (Oʻzbekiston Respublikasi qonun hujjatlari toʻplami, 2011-y., 16-son, 167-modda) bilan tasdiqlangan Pochta aloqasi xizmatlarini koʻrsatish qoidalariga ilovaga muvofiq oʻzgartishlar kiritilsin. 2. Ushbu qaror rasmiy eʼlon qilingan kundan eʼtiboran kuchga kiradi. 1. 6-bandning ikkinchi xatboshisidagi, 12-banddagi, 42-bandning ikkinchi xatboshisidagi, 43-banddagi, 49-bandning ikkinchi xatboshisidagi, 53-bandning ikkinchi xatboshisidagi “Oʻzbekiston aloqa va axborotlashtirish agentligi” degan soʻzlar “Oʻzbekiston Respublikasi aloqa, axborotlashtirish va telekommunikatsiya texnologiyalari davlat qoʻmitasi” degan soʻzlar bilan almashtirilsin. 2. 132-band ikkinchi xatboshisining oʻzbekcha matnidagi “tuziladi” degan soʻz “tuzilmaydi” degan soʻz bilan almashtirilsin. 3. Ushbu oʻzgartirishlar Oʻzbekiston Respublikasining Xususiylashtirish, monopoliyadan chiqarish va raqobatni rivojlantirish davlat qoʻmitasi bilan kelishilgan.
Pochta va telekommunikatsiya xodimlari uchun maxsus kiyim, maxsus poyabzal va boshqa yakka tartibda himoyalanish vositalarini bepul berishning namunaviy meʼyorlariga oʻzgartirishlar kiritish haqida
(order, 2013-05-16)

Oʻzbekiston Respublikasi Prezidentining 2012-yil 16-oktabrdagi PF–4475-son “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasini tashkil etish toʻgʻrisida”gi Farmoniga muvofiq buyuraman: 1. Oʻzbekiston Respublikasi mehnat va aholini ijtimoiy muhofaza qilish vazirining 2009-yil 27-maydagi 27/B-son buyrugʻi (roʻyxat raqami 1965, 2009-yil 11-iyun) (Oʻzbekiston Respublikasi qonun hujjatlari toʻplami, 2009-y., 24-son, 277-modda) bilan tasdiqlangan Pochta va telekommunikatsiya xodimlari uchun maxsus kiyim, maxsus poyabzal va boshqa yakka tartibda himoyalanish vositalarini bepul berishning namunaviy meʼyorlariga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. IV boʻlimning nomi quyidagi tahrirda bayon etilsin: “Aloqa, axborotlashtirish va telekommunikatsiya texnologiyalari sohasi tashkilotlarining umumiy kasbdagi xodimlari uchun”. 2. V boʻlimning nomi quyidagi tahrirda bayon etilsin: “Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi tasarrufidagi taʼlim muassasalarining ishchi va xizmatchilari uchun”. 3. Mazkur oʻzgartirishlar Oʻzbekiston kasaba uyushmalari Federatsiyasi Kengashi va Oʻzbekiston Respublikasi Aloqa, axborotlashtirish va telekommunikatsiya texnologiyalari davlat qoʻmitasi bilan kelishilgan.